Die Melkhaai (Rhizoprionodon acutus) is 'n haai wat voorkom in al die oseane van die wêreld en ook langs die ooskus van Afrika vanaf die Rooisee tot by Algoabaai. Die haai kry sy naam weens die feit dat hy graag deur Indiëse vroue geëet word om hul melk produksie te verhoog. In Engels staan die haai bekend as Milk shark. Die haai is brons tot grys van kleur terwyl die dorsale en stertvin se punte swart is by die onvolwasse haaie. Die haai het die klassieke haai voorkoms en word tot 1.1 m lank. Die haai verkies om op die kontinentale bank te bly in waters nie dieper as 200 m nie. Hulle eet onder andere pelagiese vis en is vivipaar. Twee tot twaalf kleintjies word op 'n slag gebore na 'n dratyd van 12 maande. Die haai word geëet en gebruik vir vismeel in sekere lande. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Simpfendorfer, C.A. (2003). Rhizoprionodon acutus. 2008 IUBN Rooi Lys van bedreigde spesies.